NaiveNeuron/SloPal huggingface dataset:
Zajac, Pavol, poslanec NR SR (2014-07-04):
Ďakujem veľmi pekne, pani kolegyňa, za vaše vystúpenie. Chcem sa pripojiť k tomu, že aj k vášmu názoru, aby zostala voľba predsedu Najvyššieho súdu, ale aj ďalšie voľby v Súdnej rade, aby zostali verejné. Klub KDH je za to, aby sa v Súdnej rade volilo verejne, preto podporujeme pripomienku pána prezidenta. Myslíme si, že naozaj občania majú právo vedieť, ako ich zástupcovia v Súdnej rade, ich zástupcovia, tí, ktorí rozhodujú v sudcovskej samospráve, ako volia, koho volia, aký postoj zaujali. Naozaj, toto sa nedá porovnávať s tajnosťou volieb napríklad pri voľbách do Národnej rady alebo pri iných demokratických voľbách. Tu sú naozaj zástupcovia, ktorí rozhodujú o sudcovskej samospráve, a občania majú právo vedieť, ako títo jednotlivci hlasujú v Súdnej rade. Preto naozaj podporuje aj klub KDH pripomienku prezidenta a sme za verejnú voľbu v Súdnej rade.
Hreha, Štefan, poslanec NR SR (2015-09-22):
Ďakujem pekne. V rozprave vystúpil jeden poslanec, pán poslanec Beblavý, nepodal však pozmeňujúce návrhy. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
Laurenčík, Milan, podpredseda NR SR (2021-07-23):
Pán poslanec, to rúško ste mali mať aj vtedy, keď tu neboli kamery. (Reakcie z pléna.) Pán poslanec Marian Kotleba, nech sa páči.
Tabák, Romana, poslankyňa NR SR (2021-10-05):
Pán poslanec Cmorej, ďakujem za vaše vystúpenie, ja by som pridal ešte taký malý fakt. Priemerná cena interrupcie je podľa výskumu 414 eur, čo je pre mnohé domácnosti privysoká suma, a nedokážu ju rýchlo získať, čo robí interrupciu pre mnohé ženy nedostupnou tak či tak. Tiež som veľmi rada, že ste spomenuli občianske združenie Ženské kruhy, ktoré veľmi konzistentne presadzujú rešpekt a možnosť slobodnej voľby žien. A ja to robím tiež.
Kadúc, Miroslav, poslanec NR SR (2012-06-22):
Ďakujem za slovo. Vážená pani predsedajúca, páni poslanci, pán predseda, chcel by som vám v prvom rade poďakovať za prácu, ktorú ste doteraz vykonali, aj teda, keďže volebné obdobie pomaly končí, zároveň vám poďakovať za správu, ktorá bola pomerne výstižná. Predsa len by som mal ale tri také veľmi jednoduché otázky. Prvou je, aký je trend v súčasnosti? Dá sa povedať, kto nakladá s peniazmi štátu alebo teda občanov najhoršie? Či je to samospráva, štátna správa alebo niekto iný. Druhou otázkou mojou je, či postačujú kapacity NKÚ, aby ste robili dobrú kontrolu. A tretia otázka, podľa mňa veľmi podstatná, či si nemyslíte, že by mala byť naplnená litera zákona a mala by byť vykonaná voľba podpredsedov NKÚ. Ďakujem.
Matej, Ondrej, poslanec NR SR (2011-07-12):
Pán predsedajúci, odhlasovali sme body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Hrušovský, predseda NR SR: (2003-01-15):
Podľa dohody v poslaneckom grémiu budeme pokračovať v rokovaní ďalším bodom programu, ktorým je návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o vyhlásení referenda o vstupe Slovenskej republiky do NATO . Návrh ste dostali ako tlač 120 a správu o výsledku prerokovania návrhu vo výboroch máte ako tlač 120a. Prosím teraz pána poslanca Ondriaša, ktorého poverila skupina poslancov, ktorí predkladajú návrh na vyhlásenie referenda, aby Národnú radu Slovenskej republiky informoval o dôvodoch návrhu, ktorým predkladajú do Národnej rady tento materiál. Nech sa páči, pán poslanec Ondriaš. K. Ondriaš, poslanec: Vážený pán predseda, dámy a páni, dovoľte mi, aby som uviedol návrh na vyhlásenie referenda o vstupe Slovenskej republiky do NATO. (Ruch v sále.)
Dzurinda, Mikuláš, minister zahraničných vecí SR (2010-10-13):
Pán poslanec, len jedno. Jasné, že šéfom misie je veľvyslanec. Akurát OBEO sú mimo. Ak OBEO by mali byť súčasťou, pokojne zahlasujte za tento kompetenčný zákon. Len prikryjeme legislatívne to, čo ste tvrdili vy. Pokojne môžete hlasovať. Ďakujem veľmi pekne.
Laššáková, Jana, podpredsedníčka NR SR (2012-10-29):
Pani poslankyňa, majte záverečnú reč, ale, prosím vás pekne, neveďte takýto konfrontačný tón, ako ste si zvolili. Poprosím vás o to.
R. Zajac, minister zdravotníctva SR: (2003-06-19):
Cieľom celej reštrukturalizácie košického, ale dnes už aj bratislavského zdravotníctva, pretože ako ste si všimli, vláda pre nedostatok zdrojov odstavila stavbu Fakultnej nemocnice Rázsochy, ktorú staviame presne 15 rokov, je lepšie využiť a efektívnejšie využiť prostriedky, ktoré z verejných zdrojov sme schopní v rámci ekonomickej situácie dávať. Všetci, čo poznajú situáciu košického zdravotníctva, vedia, že výsledkom akcie, ktorú sme pracovne nazvali „guľový blesk“ nie preto, že má všetko rozbiť, ale preto, lebo dochádza k posunom, je vytvoriť detskú fakultnú nemocnicu a ukážem vám, pán poslanec, a aj pre vaše skupiny vami definovaných vystrašených lekárov, hodnotenie hlavného odborníka pediatrie, hodnotenie Pediatrickej spoločnosti, o aký významný počin pre košické detské zdravotníctvo ide. Druhým cieľom je vybudovať konečne pre Východoslovenský kraj a Košice onkologický inštitút. Tie skupiny, ktoré sú také vystrašené a ktoré nás interpelujú, iste vedia, že v Košiciach dodnes nemáme fungujúcu onkológiu, že pacienti z Východoslovenského kraja a z tretiny Slovenska sa musia presúvať po strednom Slovensku, po západnom Slovensku a Čechách len preto, aby dostali napr. také jednoduché vyšetrenia, ako je izotopové vyšetrenie a nukleárna medicína. Tretím cieľom je vybudovať traumatologický inštitút vzhľadom na to, že máme najvyššiu úmrtnosť na traumy a polytraumy aj z krajín pristupujúcej Európy. Štvrtým cieľom je lepšie využiť existujúce priestory, dobudovať liečebne dlhodobo chorých, ktoré nám chýbajú, v Košiciach takisto na hanbu sveta a lepšie využívať tzv. geriatrické centrum. Záberom tejto akcie bude úplné vypratanie objektu na Moyzesovej ulici a odstavenie stavby vedľa geriatrického centra. Obidva tieto objekty vlastnícky patria nemocniciam, nepatria ministerstvu zdravotníctva ani ministrovi. A z predaja týchto objektov získame finančné prostriedky na dobudovanie onkologického inštitútu, vrátane nukleárnej medicíny a získame finančné prostriedky na dobudovanie detského a získame finančné prostriedky na dobudovanie liečebne dlhodobo chorých. V tej chvíli, keď táto akcia prebehne, tak ako je popísaná, odsúhlasená a spustená, oveľa lepším spôsobom využijeme existujúce finančné zdroje. Navyše otvoríme 40 detských postelí späť v Moldave, ako sme ich tam mali kedysi, a to 25 akútnych a 15 pre dlhodobo chorých, čím komplexne budeme vedieť zabezpečiť tretinu Slovenska kardiologickými službami, pretože tí vaši vystrašení kolegovia si všimli, že už tam veľmi dobre funguje Východoslovenský kardiologický ústav, ktorý zvýšil výkonnosť o 40 - 60 % oproti tým službám, ktoré tam boli do roku 2002, onkologické služby, traumatologické služby, detská fakultná nemocnica, a to bez nárokov na štátny rozpočet. Ak v tejto veci som sa spojil s nejakými lobistickými skupinami, tak som sa spojil s 5,4 miliónmi slovenských občanov, z toho jedna tretina nedostávala tie zdravotné služby, na ktoré prinajmenšom pre dobré mravy mala nárok. Ďakujem pekne.
M. Číž, podpredseda NR SR: (2008-01-30):
Teraz má slovo pán poslanec Ľubomír Petrák.
Mezenská, Helena, poslankyňa NR SR (2014-01-30):
Tak ako počúvam rozpravu k tým udalostiam, ktoré sa odohrali v Moldave, nedá mi, aby som sa spolu s vami nezamyslela nad tým a nevyslovila takú tú reflexiu nad tým, aký je zmysel vlastne tejto celej dvojdňovej rozpravy, ak nevieme nájsť spoločné riešenia. Opäť mám pocit, že je to komunikácia hluchého a slepého. Tých, čo volajú po eliminácii napätia, eskalácii akéhokoľvek prejavu násilia nemá kto počúvať. Ak tento parlament nebude schopný mať zmysluplné rozpravy, ktorých záverom bude hľadané riešenie, obávam sa toho, že tak to vytvára živnú pôdu len preto, aby toto napätie a prejavy násilia v spoločnosti ďalej len eskalovali. Je mi smutno počas toho, ako počúvam túto rozpravu, že parlament v tejto skladbe nevie nájsť riešenie, pýtam sa, kedy sa konečne zamyslíme nad východiskom a nejakým záverom z tejto debaty, kedy dospejeme do toho štádia, že kedy tých, čo volajú oprávnene aj na základe podkladov po tom, aby sa eliminovalo toto násilie, kedy tých, čo po tom volajú, druhá strana vypočuje. Bez toho táto rozprava pre mňa nemá žiaden zmysel. Aké bude východisko z tejto dvojdňovej rozpravy? Kedy sa začneme baviť o riešení a náprave nežiaduceho stavu. Napätie, ktorého sme svedkami, a tie prejavy sú naozaj častejšie, nepotrebuje nikto v tejto spoločnosti.
Hrnčiar, Andrej, podpredseda NR SR (2017-04-06):
Ďalšou vystupujúcou v rozprave je pani poslankyňa Remišová.
P. Hrušovský, predseda NR SR: (2002-11-06):
Nech sa páči, pán poslanec. Z. Komlósy, poslanec: Ďakujem pekne. Vážený pán predseda, vážení členovia vlády, vážené kolegyne, kolegovia. Predseda Národnej rady Slovenskej republiky rozhodnutím číslo 23 z 31. októbra 2002 pridelil návrh na skrátené legislatívne konanie o vládnom návrhu zákona, ktorým sa mení zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov na prerokovanie Výboru Národnej rady Slovenskej republiky pre financie, rozpočet a menu v termíne ihneď. Výbor Národnej rady Slovenskej republiky pre financie, rozpočet a menu predložený návrh na skrátené legislatívne konanie o tomto vládnom návrhu prerokoval na svojej 2. schôdzi včera 5. novembra 2002 a v prijatom uznesení číslo 5 odporučil Národnej rade Slovenskej republiky prerokovať uvedený návrh vlády v skrátenom legislatívnom konaní. Ďakujem, to je všetko, pán predseda.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Tiborovi Bastrnákovi. Pán poslanec, nech sa páči.
Paška, Pavol, predseda NR SR (2014-09-10):
Pán predseda Duchoň.
Blaha, Ľuboš, poslanec NR SR (2016-04-21):
Pán kolega Poliačik, my sa určite zhodneme na antifašizme. To určite áno. A pre každého úprimného ľavičiara je odpor voči nacistom základným hodnotovým nastavením. Čiže to určite áno. Ale keď sa vy pýtate, ako ľuďom vysvetliť, že fašizmus je reálna hrozba, no tak určite nie tým, že váš predseda bude chodiť s Kotlebom na kávičku. Určite nie tým, že váš podpredseda bude vyzývať neonacistov, aby zmlátili poslanca Blahu. Určite nie tým, aby ste dávali funkcie kotlebovcom a robili takéto špinavé dohody s nacistami. Týmito vecami sa určite poraziť nacizmus nedá. A vidíte to sám, v akej partii ste sa ocitli. Teraz nehovorím o neonacistoch v opozícii. Hovorím o kollárovcoch, ktorí ich priamo obhajujú. A majú teraz národný šport z toho, že obhajujú neonacistov. Neuveriteľné! Takže taká hnedá guča, kde sa nachádza zopár poslancov, ako je pán Poliačik, ale ktorí sú skutočnými liberálmi, ale väčšinou sa jedná naozaj o krajnú pravicu. A my musíme pomenovať, pán Poliačik, musíme pomenovať neonacistov jasnými menami. Tak mali na kandidátke Rogela, speváka kapely Smrť židom. Čo už môže byť viacej neonacistické? Mali na kandidátke Magáta, Mičuna, otvorených obhajcov Hitlera. Čo už môže byť viacej neonacistické? Sú v skupine európskej rodiny so Zlatým úsvitom a nemeckou stranou NPD, neonacistickými stranami. Čo už môže byť viacej fašistické? Opovrhujú Slovenským národným povstaním, klenotom našich dejín, základným pilierom našej štátnosti. Čo už môže byť viacej fašistické? Pomenujme jasne, že kotlebovci musia byť izolovaní, lebo sú nacisti. S týmto sa, pán Poliačik, verím tomu, že zhodneme. Ale verím tomu, že musíme spoločne zabrať a že by sme mali prestať s tým, aby sme robili triedneho nepriateľa z tejto vlády, lebo práve to, že každého označujete za zlodeja a zradcu, nie vy osobne, práve to nahráva na smeč fašistom. Ďakujem. (Potlesk.)
Šeliga, Juraj, podpredseda NR SR (2020-09-02):
Ďakujem, pán poslanec. Ako ďalší v rozprave pán poslanec Mizík. Nech sa páči.
Laššáková, Jana, podpredsedníčka NR SR (2014-11-10):
Prosím vás, nediskutujte, pán podpredseda vlády.
Pčolinský, Peter, podpredseda NR SR (2023-02-02):
Jedna faktická poznámka pán poslanec Kočiš a potom to prerušíme.
Grendel, Gábor, podpredseda NR SR (2020-07-08):
Ďakujeme, pán poslanec. Ôsmym vystupujúcim je pán poslanec Martin Hojsík z frakcie Obnovme Európu.
Pellegrini, Peter, predseda NR SR (2015-09-18):
Prezentujme sa a hlasujme o návrhu zákona ako o celku.(Hlasovanie.) Prítomných 124 poslancov, za hlasovalo 112, zdržalo sa 11 poslancov, nehlasoval 1. Konštatujem, že sme schválili vládny návrh novely zákona č. 592/2006 Z. z. o poskytovaní vianočného príspevku niektorým poberateľom dôchodku. Pán poslanec Hreha, poprosím vás, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 118/1996 Z. z. o ochrane vkladov (tlač 1567), je to bod 9 schváleného programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1567.)
Hrušovský, Pavol, poslanec NR SR (2015-03-17):
Ďakujem pekne, pani predsedajúca. Pani podpredsedníčka, vážený pán navrhovateľ, kolegyne, kolegovia, dovoľte, aby som z poverenia výboru ústavnoprávneho ako spoločný spravodajca v zmysle § 73 ods. 1 zákona o rokovacom poriadku vystúpil v prvom čítaní k predloženému návrhu ústavného zákona o zrušení amnestií. Chcem povedať, že po formálno-právnej stránke spĺňa predložený návrh všetky formálno-právne náležitosti, ktoré spĺňajú podmienky uvedené v legislatívnych pravidlách pre tvorbu a predkladanie návrhov zákonov. Predseda Národnej rady Slovenskej republiky vo svojom rozhodnutí navrhol, aby uvedený návrh ústavného zákona prerokoval výbor ústavnoprávny a výbor pre ľudské práva a národnostné menšiny, a za gestorský výbor pán predseda učil výbor ústavnoprávny a zároveň navrhuje lehoty, v ktorých majú výbory návrh zákona prerokovať, výbor pre ľudské práva a národnostné menšiny do 30. apríla 2015 a výbor gestorský do 4. mája 2015. Ako spoločný spravodajca budem potom pri hlasovaní navrhovať, aby Národná rada prerokovala návrh zákona v druhom čítaní a zároveň odporučila prerokovať zákon vo výboroch, ktoré určil pán predseda na prerokovanie návrhu zákona. Pani predsedajúca, skončil som.
Pellegrini, Peter, predseda NR SR (2015-12-09):
Otváram rozpravu. Končím možnosť prihlásiť sa do rozpravy. Vyhlasujem rozpravu za skončenú.
Paška, Pavol, predseda NR SR (2012-05-04):
Pán poslanec Hraško.
M. Hort, podpredseda NR SR: (2009-09-11):
Otváram rozpravu. Do rozpravy som nedostal žiadnu písomnú prihlášku, preto sa opäť pýtam, kto sa chce do rozpravy prihlásiť ústne. Ani tu neevidujem žiadneho poslanca ani poslankyňu. Uzatváram rozpravu. A prerušujem rokovanie o tomto bode programu. Hlasovať budeme o 11.00 hodine. Ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. Vládny návrh zákona má tlač 1081 a spoločnú správu výborov máte ako tlač 1081a. Nech sa páči, pán minister, odôvodnite aj tento vládny návrh zákona. Nech sa páči.
Žitňanská, Jana, poslankyňa NR SR (2022-10-04):
Ďakujem pekne, pán predseda. A teraz dajte, prosím, hlasovať o pozmeňujúcom návrhu pani poslankyni Zity Pleštinskej.
Záborská, Anna, poslankyňa NR SR (2023-06-23):
Ďakujem pekne, pán predseda. Celé toto je len náplasť, pani poslankyňa Cigániková... (Prerušenie vystúpenia predsedajúcim.)
Pellegrini, Peter, podpredseda NR SR (2020-04-20):
Ďakujem veľmi pekne. Dávam teraz slovo spravodajkyni pani predsedníčke výboru Jane Žitňanskej. Nech sa páči.
Jurinová, Erika, podpredsedníčka NR SR (2012-08-03):
Upozornila som pána prednášajúceho...
Kéry, Marián, poslanec NR SR (2020-07-24):
Ďakujem za slovo. Pán poslanec, vo svojom príspevku ste hovorili o 238 kauzách, ktoré, ktorých sa dopustila naša strana SMER – sociálna demokracia v časoch, kedy vládla. Ja pevne verím, že tieto kauzy riešila alebo bude riešiť transparentná výberová komisia zrejme taká, aká vyberala aj prednostov okresných úradov. Dneska predseda vlády Igor Matovič začrel do ruskej histórie a spomenul kniežaťa Potemkina a v tejto súvislosti ma napadá, že názov tej komisie, ktorá to bude riešiť, tieto naše prehrešky a poklesky, by mohla byť potemkinovská transparentná výberová komisia. Pán poslanec, spomenuli ste niektoré aj konkrétne, ale napríklad Úrad pre reguláciu sieťových odvetví, ktorý naozaj zlyhal a rapídne sa zvýšili ceny energií, ale reakcia vtedajšieho predsedu vlády Roberta Fica bola jasná. My sme to odmietli, dali sme všetko do pôvodného stavu a pán Holjenčík sa musel porúčať. Ak si to nepamätáte, tak vám to chcem teraz ozrejmiť. Pán poslanec, ja viem, že vždy je pohodlnejšie vidieť smietku v očiach blížneho ako brvno vo svojich, ale naozaj mňa sa veľmi dotklo, čo ste pred chvíľou povedali o tom, že my máme mať nejaké krvavé ruky a že sme zodpovední za vraždu mladého novinára Jána Kuciaka a jeho snúbenici Martiny Kušnírovej. Raz a navždy si zapamätajte, že my s touto vraždou nemáme absolútne nič spoločné! Keby sme mali, v takejto strane nezostanem ani len minútu! Tak, prosím vás, nepodsúvajte verejnosti takéto klamstvá. (Potlesk.)
V. Veteška, podpredseda NR SR: (2006-04-19):
P. Kuljaček, poslanec: Vážený pán predsedajúci, vážený pán podpredseda vlády a minister financií Slovenskej republiky, vážené dámy a páni, Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 89 ods. 1 zákona Národnej rady o rokovacom poriadku stanovisko, ktorým sa mení a dopĺňa zákon č. 105/2004 Z. z. o spotrebnej dani z liehu, a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, tlač 1490a. Národná rada Slovenskej republiky uznesením č. 2132 z 15. marca tohto roku pridelila vládny návrh uvedeného zákona týmto výborom Národnej rady, okrem gestorského výboru Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre pôdohospodárstvo. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania o vládnom návrhu zákona stanoviská poslancov Národnej rady Slovenskej republiky. K predmetnému vládnemu návrhu zákona zaujali výbory Národnej rady stanoviská s odporúčaním schváliť tento návrh s pozmeňujúcimi a doplňujúcimi návrhmi. V týchto uzneseniach výborov Národnej rady uvedených pod bodom III tejto správy bolo celkovo 34 pozmeňujúcich a doplňujúcich návrhov. Gestorský výbor na základe vyjadrených stanovísk týchto výborov a v stanoviskách poslancov gestorského výboru vyjadrených v rozprave k tomuto vládnemu návrhu odporúčajú Národnej rade Slovenskej republiky schváliť tento návrh s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky bola schválená uznesením gestorského výboru č. 821 z 12. apríla tohto roku. Zároveň som bol týmto uznesením výboru určený za spoločného spravodajcu výborov. Pán predsedajúci, prosím, otvorte rozpravu.
Danko, Andrej, predseda NR SR (2017-06-19):
Pani poslankyňa Remišová.
A. Belousovová, podpredsedníčka NR SR: (2007-11-29):
Ďalšiu otázku položil pán poslanec Ján Pataky ministrovi financií Slovenskej republiky pánovi Jánovi Počiatkovi: „Pán minister, môžete mi vysvetliť, ako boli prerozdeľované: 1. dotácie na individuálne potreby obcí 2007; 2. príjmy z odvodov z hazardných hier roku 2007. Finančné prostriedky boli prerozdelené len pre vyvolených starostov SMERU. Je to podľa vášho volebného programu?“ Nech sa páči, pán minister, odpovedajte a oznámte ukončenie odpovede.
Majerský, František, poslanec NR SR (2023-12-19):
Ďakujem pekne. Pán minister, ja ďakujem pekne za vaše vystúpenie, ale ja nemôžem súhlasiť s tým, čo ste vraveli o úrade pre dohľad, že sa má vracať to, čo bolo, lebo práve ten zákon, ako sa zmenil pred tými dvoma rokmi, a ja som nebol poslancom Národnej rady, ale súhlasím s tým, ako sa menuje tento, teda šéfka Úradu pre dohľad nad zdravotnou starostlivosťou, lebo ho, za ňu hlasuje parlament. A to je najdôležitejšia vec. Nie, nevymenováva vláda a nie je vymenovaný na pôde pani ministerky, lebo tým pádom stráca tú nezávislosť, ktorú má mať, a tento úrad mal ostať nezávislý. Ja som počul aj na zdravotníckom výbore aj z úst koaličných poslancov, že sú spokojní s tým, ako posledné dva roky pani predsedníčka vedie tento úrad. A je to naozaj kľúčová inštitúcia v zdravotníctve a my tu teraz ideme skráteným legislatívnym konaním zmeniť tak dôležitý úrad a s týmto naozaj s vami nemôžem súhlasiť, lebo dôvod na to nie je žiadny. A za seba vám hovorím, že keby som bol koaličný poslanec, nikdy by som s tým nesúhlasil, aby sme takýmto skráteným legislatívnym konaním menili takúto dôležitú inštitúciu. Naozaj na to treba odbornú diskusiu a my to tlačíme naozaj rýchlo a podľa mňa úplne zbytočne a v konečnom dôsledku na to doplatia zase a zase len pacienti. Ďakujem.
Hladký, Pavol, poslanec NR SR (2011-09-13):
O bodoch 2, 3, 4, 5 a 6 hlasovať spoločne a tieto podľa odporúčania gestorského výboru schváliť.
Kollár Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 120 poslancov, za 78, proti 36, zdržalo sa 5, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhov výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Bugár, Béla, podpredseda NR SR (2010-11-04):
Pán poslanec Droba.
Laššáková, Jana, podpredsedníčka NR SR (2014-07-10):
Pán poslanec Huba, nech sa páči.
Ledecký, Vladimír, poslanec NR SR (2022-10-18):
Hlasovali sme o jedinom pozmeňujúcom návrhu, pán predseda, sme v treťom čítaní, otvorte, prosím, rozpravu.
Nemec, Richard, poslanec NR SR (2021-01-12):
Ďakujem, pán predsedajúci. Pán Mazurek, krásne ste to tu zhodnotili všetko, tak mi povedzte päť vašich návrhov, desať vašich návrhov, čo by ste urobili pre ľudí, lebo videjká si len natáčať, to nestačí. Ďakujem.
Čepček, Martin, poslanec NR SR (2022-05-04):
Ďakujem pekne. Pani poslankyňa, ja sa neobávam, že by z tých prostriedkov boli financované cirkvi. Ja sa skôr obávam po skúsenostiach, ktoré máme z pandemického obdobia, že duchovní sa nevedeli mesiace dostať k zomierajúcim pacientom. Z vlastnej skúsenosti, respektíve nie z vlastnej skúsenosti, ale zo skúseností blízkych osôb viem, že koľkokrát to muselo ísť cez vedenia nemocníc, takže ja si nemyslím, že to je o financovaní cirkvi, ale je to skôr o tom, aby mal možnosť sa zomierajúci pacient dostať k duchovnej službe. Ďakujem.
Paška, Pavol, predseda NR SR (2013-06-18):
Za klub MOST – HÍD pán poslanec Gábor Gál.
Chaban, Ivan, poslanec NR SR (2011-02-11):
Ďakujem, pán predsedajúci. Spravodajská správa Výboru Národnej rady Slovenskej republiky pre zdravotníctvo o výsledku prerokovania návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 249). Predseda Národnej rady Slovenskej republiky rozhodnutím č. 245 z 9. februára 2011 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 249), na prerokovanie Výboru Národnej rady Slovenskej republiky pre zdravotníctvo v termíne ihneď. Výbor Národnej rady Slovenskej republiky pre zdravotníctvo návrh vlády na skrátené legislatívne konanie prerokoval na svojej 9. schôdzi dňa 9. februára 2011. Výbor uznesením č. 35 z 9. februára 2011 súhlasil s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov. Výbor odporučil Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 249), v skrátenom legislatívnom konaní s tým, že prvé, druhé a tretie čítanie vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 250), sa uskutoční na 14. schôdzi Národnej rady Slovenskej republiky. Pán predsedajúci, skončil som, otvorte, prosím, rozpravu.
V. Veteška, podpredseda NR SR: (2006-02-24):
J. Jaduš, poslanec: Ja by som chcel svojho kolegu Janka Kovarčíka podporiť a vyzvať rovnako pána ministra, či nezváži sám abdikáciu na svoju funkciu, pretože byť nechceným ministrom v prostredí, keď sa mu z každej strany na hlavu valí toľko výčitiek a možno aj urážok je skutočne nie veľmi lichotivé a nie je dobré možno aj pre politickú budúcnosť strany, ktorú zakladá. Ale ja do istej miery ho chcem aj poľutovať, pretože pán minister je pokračovateľom liberálnej strany, ktorej sa akosi zvýšilo pri deľbe moci práve to kultúrno, zvýšilo sa jej umenie a jednoducho treba povedať, že trhové princípy, ktoré sú základom liberálnej politiky bývalej strany ANO, sa nedajú aplikovať na kultúru. Ja som dlho chcel porozumieť a pochopiť, prečo KDH sa zastáva, aj keď je v „tvrdej“ opozícii tohto postu ministra kultúry a prišiel som práve po reči pána Mikloška na to, že KDH určite ako strana konzervatívna, ktorá určite chápe význam kultúry a umenia z dôb historických, z dôb, keď aj cirkev potrebovala kultúru a umenie na presadzovanie svojich ušľachtilých cieľov, tak KDH rovnako cíti pravdepodobne spoluzodpovednosť za to, že tá deľba moci bola jednoducho veľmi zlá. Cíti spoluzodpovednosť za osem rokov nič nerobenia v kultúre, za úpadok mravov, cíti spoločnú zodpovednosť za degradáciu umelcov, ktorí za peniaze bojovali za politické ciele proti pôsobeniu Hnutia za demokratické Slovensko. Dnes to mnohí umelci pripúšťajú. Dnes sa mnohí umelci aj za peniaze, aj za svoje postupy v roku 1998 hanbia.
Jurinová, Erika, podpredsedníčka NR SR (2014-09-09):
Ďakujem pekne za slovo. Stojím si za tým. Naozaj ďakujem všetkým kolegom za vyjadrenia. Stojím si za tým, že takto podané legislatívne, alebo návrh na skrátené legislatívne konanie má opodstatnenie iba z dôvodu, že Sociálna poisťovňa by nestihla pripraviť všetky podklady, keby to išlo v normálnom procese. Ale rovnako si stojím za tým, že toto vláda mohla urobiť už skôr, pretože o tom vedela. A je to len jej marketingový ťah, že si to usporiadala tak do takých termínov, aby z toho mohla ťažiť, aby mohla z toho politicky ťažiť. Pani poslankyňa, pani kolegyňa Vaľová, iba som chcela podotknúť, že návrh, o ktorom ste hovorili, však je úplne evidentné, že podľa tohto návrhu by sa už tieto voľby nemohli konať, takže neviem, o čo ide. Aký vplyv na tieto voľby by malo? Otvorila by sa téma, ktorá súvisí s komunálnymi voľbami a ktorá by mohla napomôcť aj tým, ktorí kandidujú ako nezávislí, aby mohli mať šancu získať do komisie niekoho. Ďakujem pekne.
Kollár, Boris, poslanec NR SR (2019-09-11):
Ja kričím na systém, na vás, konkrétne na vás (vyslovené s pobavením)...
Laššáková, Jana, podpredsedníčka NR SR (2013-06-05):
Chce sa vyjadriť v rozprave spravodajca? Nie. Prerušujem rokovanie o tomto bode programu. A posledným bodom rokovania tejto schôdze je návrh skupiny poslancov na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov. Návrh zákona má tlač 522. Návrh na jeho pridelenie na prerokovanie výborom je v rozhodnutí 501. Dávam slovo poslancovi Jánovi Mičovskému, aby za skupinu poslancov návrh zákona uviedol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov , tlač 522.)
Kollár, Jozef, poslanec NR SR (2010-11-05):
Ďakujem pekne. Vážený pán predsedajúci, dajte, prosím, hlasovať o tom, aby Národná rada Slovenskej republiky prerokovala predmetný vládny návrh zákona o štátnom rozpočte na rok 2010 v druhom čítaní.
B. Bugár, podpredseda NR SR: (2003-10-30):
Nech sa páči, pán podpredseda.
Laurenčík, Milan, podpredseda NR SR (2021-03-18):
Pán poslanec, na predrečníka skúste reagovať a nie na mňa.
M. Hort, podpredseda NR SR: (2007-11-28):
Ďalším za poslanecké kluby prihláseným do rozpravy písomne je pán poslanec Iván Farkas, ktorý vystúpi za poslanecký klub Strany maďarskej koalície. Nech sa páči, pán poslanec.
M. Číž, podpredseda NR SR: (2007-06-19):
Vážené kolegyne, kolegovia, otváram všeobecnú rozpravu. Do rozpravy som nedostal žiadnu písomnú prihlášku. Preto sa pýtam, či sa niekto do rozpravy chce prihlásiť ústne. Pokiaľ nie, uzatváram možnosť podania ústnych prihlášok do rozpravy. Vyhlasujem všeobecnú rozpravu za skončenú. Ďakujem navrhovateľovi, ako aj spravodajcovi pánovi poslancovi Glendovi a prerušujem rokovanie o tomto bode programu. Vážené kolegyne, kolegovia, pristúpime k prvému čítaniu o vládnom návrhu zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov . Tento vládny návrh zákona ste dostali ako tlač 316. Návrh na jeho pridelenie na prerokovanie vo výboroch máte v rozhodnutí predsedu č. 321. Opäť poprosím pána ministra hospodárstva Slovenskej republiky Ľubomíra Jahnátka, aby tento vládny návrh zákona uviedol. Máte slovo.
Fecko, Martin, poslanec NR SR (2017-02-03):
Ďakujem pekne. Áno, pán kolega, budem reagovať ako pán Kresák, odviezť, pôda. Konkrétne vám ukážem, čo sa stalo u nás v Prešove, keď ste vrátili pôdu, asi 2 hektáre, jednému vlastníkovi. Viete, čo prvé urobil? Urobil skrývku ornice a dennodenne sme na našom portáli mali v Prešove, že predám ornicu, predám ornicu, predám ornicu, tam nám to blikalo. A to je ten diletantizmus, ktorý tu sa, by som povedal, deje a ochrana pôdneho fondu nič. A ako bolo povedané, áno, máte ornicu, podorničie a pôdotvorný substrát a u nás to ide možnože sem-tam do hĺbky, tá ornica, nejakých 60 cm, ale máme aj flyšové oblasti, kde vyslovene máte 5, 10, 15 centimetrov, a keď začne erózia, tak to nechcite vedieť, čo sa stane, keď tú ornicu dáte preč a ostane tam iba to podorničie. To je koniec sveta a potom zisťujeme, že nás berú, celé obce a všecko, ale to na inú debatu asi. Chcel by som ešte pripomenúť, že veď my sme predsa poľnohospodárska krajina, ešte raz hovorím, my sme poľnohospodárska krajina, my sme zamestnávali 200-tisíc ľudí v poľnohospodárstve. A dlhodobo nezamestnaných súčasných čo máme, práve tam by sme ich mohli, lebo nemajú určité vzdelanie, nemajú určité návyky, a práve tam by našli uplatnenie. Momentálne máme na Slovensku okolo 50-tisíc zamestnaných v poľnohospodárstve. V lesnom hospodárstve iba nejakých 10-tisíc. Lebo tento zákon hovorí aj o lesnej pôde, poľnohospodárskej máme dva a pol milióna, lesnej dva, zvyšný pol milióna je zastavané plochy, vodné plochy a ďalšie. To znamená, také je rozvrstvenie. To znamená, pán kolega, mne sa zdá, že my musíme chrániť túto pôdu aj pre tú sebestačnosť, lebo donekonečna to kupovať, jako tu bolo povedané pánom Krajniakom, potraviny, ktoré si môžme my tu dorobiť, a produkty, je podľa mňa tiež diletantizmus. A... (Prerušenie vystúpenia časomerom.)
Jurinová, Erika, podpredsedníčka NR SR (2015-03-19):
Vážené panie poslankyne, vážení páni poslanci, otváram siedmy rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali pán podpredseda Národnej rady Ján Figeľ a poslanci Dušan Bublavý, Mikuláš Dzurinda a Milan Panáček. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1330, spoločná správa výborov má tlač 1330a. Nech sa páči, pán minister spravodlivosti Tomáš Borec nám zdôvodní vládny návrh zákona.
Kondrót, Maroš, poslanec NR SR (2016-11-28):
Ďakujem pekne, pán predsedajúci. Vážený pán minister, vážené kolegyne, kolegovia, dovoľte mi prečítať spoločnú správu výborov Národnej rady Slovenskej republiky o výsledku prerokovania, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 251), v druhom čítaní. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa predmetný zákon (tlač 251), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením č. 283 z 20. októbra 2016 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 95 zo 16. novembra 2016 a výbor pre hospodárske záležitosti uznesením č. 57 z 10. novembra 2016. IV. V bode č. IV sa nachádzajú dva body, ktoré vyplynuli z uznesení výborov Národnej rady Slovenskej republiky uvedených pod bodom III a gestorský výbor odporúča hlasovať spoločne o bodoch 1 a 2 o všetkých pozmeňujúcich a doplňujúcich návrhov s odporúčaním gestorského výboru schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 74 z 22. novembra 2016. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, ďakujem, skončil som, otvorte, prosím, rozpravu.
Laurenčík, Milan, podpredseda NR SR (2021-07-02):
Ďakujem. Za poslanecký klub ĽSNS teraz vystúpi pán poslanec Martin Beluský, pripraví sa pán poslanec Maroš Kondrót.
Laššáková, Jana, podpredsedníčka NR SR (2014-12-12):
Pán poslanec Blaha.
Huba, Mikuláš, poslanec NR SR (2015-09-24):
Ďakujem za slovo. Nie často súhlasím s tým, čo tu hovorí kolega Kuffa, ale v tomto prípade musím oceniť jeden jeho postreh, ktorým, myslím si, trafil klinec po hlavičke, keď povedal; dúfam, Štefan, že ťa budem citovať presne: Toto nie je verejný záujem ako napríklad výstavba novej železnice. Toto je súkromný záujem investora. Presne tak, Štefan, tu sa pomaly stáva verejným záujmom všetko, čo si niekto zmyslí, a my to máme brať ako nejakú mantru, ako nejakú biblickú tézu nemennú a všetky ostatné záujmy, akokoľvek môžu byť z hľadiska verejnosti a z hľadiska dlhodobého uvažovania dôležitejšie ako tento deklarovaný, takzvaný verejný záujem, musia ustúpiť. A stále tu novelizujeme zákony, ktoré tieto procesy regulujú tak, aby toto presadzovanie niekedy naozaj len takzvaných verejných záujmov bolo čo najjednoduchšie. Tak s týmto súhlasiť nemôžem a som rád, že si túto myšlienku vyslovil, Štefan, lebo zatiaľ tu dnes dosť jednoznačne nezarezonovala. Ďakujem.
Danko, Andrej, predseda NR SR (2017-06-15):
Prosím prezentujme sa a hlasujme. (Hlasovanie.) Prítomných 140 poslancov, za 127, proti žiaden, zdržalo sa 13. Konštatujem, že sme uvedený návrh schválili. Teraz prosím určeného spravodajcu z výboru pre vzdelávanie, vedu, mládež a šport poslanca Miroslava Sopka, aby uviedol hlasovanie v prvom čítaní o návrhu poslancov Gröhlinga, Jurzycu, Poliačika a Blahovej na vydanie zákona, ktorým sa mení a dopĺňa školský zákon (tlač 561), bod 30 schváleného programu. Nech sa páči, pán poslanec, máte slovo. [Hlasovanie o návrhu poslancov Národnej rady Slovenskej republiky Branislava Gröhlinga, Eugena Jurzycu, Martina Poliačika a Natálie Blahovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 561.]
Pellegrini, Peter, predseda NR SR (2015-04-23):
S procedurálnym návrhom pán poslanec Lipšic.
Zmajkovičová, Renáta, podpredsedníčka NR SR (2013-10-18):
...a pokračujeme hlasovaním.
P. Hrušovský, podpredseda NR SR: (2001-11-08):
M. Podhradská, poslankyňa: Ďakujem za slovo, pán predse-dajúci. Nechcem opakovať to, čo povedal pán poslanec Mesiarik, ale skutočne treba oceniť tento návrh najmä kvôli tomu, že upozorňuje na problém. Ten problém tu je a zdá sa, čo dokazuje naozaj aj absencia zástupcov ministerstva kultúry na dnešnom rokovaní, ale nielen na dnešnom rokovaní. Vôbec, pokiaľ dobre viem, tak ministerstvo kultúry sa nijakým spôsobom neprezentovalo svojím názorom na návrh, ktorý predkladá pán poslanec Kalman, čo je tiež alarmujúce. Lebo to len dokazuje, že ministerstvo kultúry nemá ani víziu, ako riešiť tieto problémy. Netuším, aký osud stihne tento návrh, či ho prijmeme, alebo neprijmeme, ale každopádne sa prikláňam k tým, ktorí hovoria, že tento problém treba riešiť aj napriek tomu, že účasť na dnešnom rokovaní naznačuje, že zrejme ani tento parlament nemá bohvieaký vzťah ku kultúre a že tieto problémy sú nám akoby cudzie. Myslím si, že to je problém, ktorým by sme sa mali zaoberať. A aj preto si myslím, že treba iniciatívu pána poslanca Kalmana oceniť. Bola by som veľmi nerada, keby sa tento návrh stal nejakým prameňom súbojov medzi dvoma súbormi, medzi SĽUK-om a Lúčnicou. Myslím si, že aj SĽUK, aj Lúčnica majú svoje nezastupiteľné miesto v slovenskej kultúre a my by sme sa mali zamyslieť aspoň nad tým, akú perspektívu pripravíme ľuďom, ktorí niesli štafetu, neľahkú štafetu po celé generácie, ako zabezpečiť, aby táto časť kultúry mala na Slovensku perspektívu. Ďakujem.
Liba, Peter, poslanec NR SR (2023-06-22):
Pán predseda, dajte, prosím, hlasovať o návrhu zákona ako o celku s odporučením ges... (Prerušenie vystúpenia predsedajúcim.)
Danko, Andrej, predseda NR SR (2019-09-11):
Ďakujem, pán poslanec. Šesť faktických poznámok. Aj z hľadiska priebehu diskusie, ak je všeobecný súhlas, ja ich, ja ich pustím, tie faktické, ak dovolíte, aby ste mohli bezprostredne reagovať. Chcem len upozorniť, že potom poobede pokračujeme programom stanoveným a budeme prerokovať pána Kamenického, takže ostatní vystupujúci nech sledujú priebeh schôdze. Pán Kollár.
Glváč, Martin, podpredseda NR SR (2016-10-27):
Pán poslanec Uhrík.
Čepček, Martin, poslanec NR SR (2021-11-24):
Ďakujem pekne. Pán poslanec, úplne súhlasím so všetkým, čo tu bolo povedané, ja som bol zdesený pred nejakým časom, keď som navštívil pamätník Ľudovíta Štúra. To miesto, ktoré tu bolo spomínané, v lese, kde z toho pamätníka ostali asi dva kamene, a priznám sa, ja som v tej oblasti kedysi žil (povedané so smiechom) a my sme s deťmi išli pozrieť, ako vyzerá pamätník Ľudovíta Štúra, kde sa postrelil (povedané so smiechom), a z toho pamätníka fakt nič neostalo. Tam nie je tabuľa pamätná, tam, tam sú dva kamene, ktoré si ani nevšimnete, keď po ceste idete, zarastené, špina, odpadky, smetie. Ako to, že je to jeden z najväčších dejateľov slovenskej histórie, ktorý si zaslúži, aby sa o ňom písalo, hovorilo, aby, aby teda deti vedeli, kto to bol, čo to bol, kde sa to stalo, tak ja si myslím, že tak ako pán poslanec povedal, mali by sme to zobrať z celého toho hľadiska a zamerať sa na všetky tie osobnosti, ktorí si nejakým spôsobom zaslúžia, aby sa na nich v histórii spomínalo. Ďakujem.
Hrnčiar, Andrej, podpredseda NR SR (2016-10-19):
Pán poslanec Kotleba.
Glváč, Martin, podpredseda NR SR (2016-04-21):
Ďakujem veľmi pekne. Do rozpravy je ďalej prihlásený pán poslanec Galek a po prestávke potom nasleduje pán poslanec Vašečka. Nech sa páči.
Horváthová, Eva, poslankyňa NR SR (2013-05-21):
Ďakujem veľmi pekne za všetky podporné slová, veľmi si ich vážim a povzbudzujú ma aj k ďalšej práci. Dovolím si reagovať na pána poslanca Kvasničku. Viem veľmi dobre, o čom hovoríte, uvedomujem si s plnou vážnosťou, že situácia, ktorá bola v našom zdravotníctve pri hromadných výpovediach lekárov, bola veľmi ťažká aj pre pána ministra Uhliarika. Preto som sa chcela vyhnúť v tomto príspevku nejakým rozoberaniam konkrétnych udalostí alebo nejakých káuz, ktoré boli a údajne na základe ktorých toto vzniklo. Nerada by som sa takýmto smerom, takýmto smerom niesla túto debatu. Pýtate sa na východisko? Určite východiskom nie je to, čo sa navrhuje teraz. Východiskom je si sadnúť za spoločný stôl. Určite všetci sa bojíme o zdravie našich pacientov a keď máme podozrenie, že niečo takéto by sa mohlo zopakovať a ohroziť hromadne zdravie našich pacientov. Treba vymyslieť spôsob, ako nekriminalizovať zdravotníckych pracovníkov, ako im umožniť vyjadriť svoj nesúhlas. Ja verím, že je nás tu 150 poslancov, vláda má svojich členov, ktorí sú, verím, že rozumní a určite budú vedieť nájsť lepšie riešenia ako toto. Nie je to jediné riešenie na svete, určite nie je šťastné. Som veľmi smutná z toho, že naši zdravotnícki pracovníci, ktorí si zaslúžia obdiv za to, aké dlhé roky pracujú v ťažkých podmienkach, budú takto trestaní. Sama som pracovala dlhé roky na detskom oddelení v Trnave a viem, akými ťažkosťami si to oddelenie prešlo, a mnohé ďalšie. Veľmi sa obávam toho, že keby sme niečo takéto schválili, veľa mladých zdravotníckych pracovníkov, lekárov, sestier by potichučky odišlo preč znechutených. Rozprávali by, akí sme neschopní riešiť takúto situáciu, akí sme k nim nespravodliví. Potichučky odídu a kvalitní pracovníci, ktorým vzdelanie my zaplatíme, odídu von.
Urban, Miroslav, poslanec NR SR (2023-06-15):
Ďakujem za slovo. Naozaj pokiaľ naša polícia nie je schopná hranice strážiť alebo naši pohraničníci, tak máme tu Ozbrojené sily Slovenskej republiky, 15-tisíc vojakov, tak keď sa to naozaj vedelo počas covidu, sa dokázali striehnuť hranice jednotlivých okresov, tak na upokojenie situácie bolo by to určite lepšie vyzeralo, keby tam boli naozaj naši vojaci, ktorí sú zatiaľ ukrytí v kasárňach, či sa na niečo chystajú, neviem, takže dajú sa využiť aj takéto ozbrojené sily, lebo to skončí nakoniec uzatvorením hraníc, aj keď povedali Česi a Rakúšania, že nebudú uzatvárať hranice, ale ak bude ten tlak na tie ich hranice medzi Slovenskom a Českom, Rakúskom, tak kľudne aj zase dôjde k tomu, že tie hranice sa uzatvoria, tak sami vidíte, že to robí problém na južnom Slovensku. Robí to zbytočné napätie. Všetko to prispieva k tomu, že tí ľudia sú z toho nervózni, podráždení a tieto všetky negatíva z tej Európskej únie, čo tu máme, môžu nakoniec viesť k tomu, že ľudia budú negatívne naladení na Európsku úniu a Európska únia sa časom rozloží aj sama týmito svojimi nezmyselnými niekedy nariadeniami. Tá migrácia tu bude, bude tu aj o rok, o dva, o desať. Stále tu budú. Budú tu aj vojenské konflikty, stále budú tí ľudia utekať. A keď sa človek zamyslí na tom, kde sme my Európska únia? V roku 2050 bude mať Európa 400 miliónov ľudí. 450 miliónov ľudí. Samotná Nigéria, Nigéria, odkiaľ uteká kopec ľudí, v roku 2050 bude mať 400 miliónov ľudí. Bangladéš 200 miliónov, Afganistan 80 miliónov. Z týchto krajín všetci budú sa snažiť utekať do krajín, kde sa žije lepšie. No kde budú utekať? Do Európy, do Európskej únie. Ak to nevyriešime teraz, tak za desať, za dvadsať rokov ten problém bude ešte, ešte exponenciálne závažnejší. Ďakujem.
Marcinčin, Radovan, poslanec NR SR (2021-07-02):
Áno, pán predsedajúci, dajte hlasovať o návrhu predmetného uznesenia k schválenému zákonu.
Šeliga, Juraj, podpredseda NR SR (2020-12-02):
Ďakujem pekne. Procedurálny návrh, pán poslanec Susko, nech sa páči.
Tabák, Romana, poslankyňa NR SR (2021-09-24):
Ďakujem veľmi pekne za slovo, pán predsedajúci. Vážené kolegyne, vážení kolegovia, plénum Národnej rady je miesto, kde máme možnosť meniť budúcnosť ľudí k lepšiemu. V poslednom čase je tu veľmi veľa, veľmi taká toxická atmosféra, poslanci voči sebe sú agresívni, vulgárni, nevraživí. Dovoľte mi začať dnešné vystúpenie modlitbou z Biblie, nakoľko s Božou pomocou nás čaká svetlejšia budúcnosť a ja pevne verím, že naším jediným cieľom tu v tomto pléne budú riešenia pre ľudí. Otče náš, ktorý si na nebesiach, posväť sa meno tvoje, príď kráľovstvo tvoje, buď vôľa tvoja ako v nebi tak i na zemi, chlieb náš každodenný daj nám dnes a odpusť nám naše viny, ako aj my odpúšťame svojim vinníkom. Neuveď nás do pokušenia a zbav nás zlého. Naspäť k tomuto zákonu. Cieľom návrhu zákona je odstránenie nespravodlivosti v oblasti poskytovania peňažných príspevkov na kompenzáciu ťažkého zdravotného postihnutia, v prípade ak fyzická osoba s ťažkým zdravotným postihnutím vlastní okrem majetku, ktorý sa na účely zákona č. 447/208 Z. z. nepovažuje za majetok, napríklad nehnuteľnosť, v ktorej býva, aj ďalší majetok, s ktorým nemôže samostatne nakladať. Chcela som ešte poukázať na to, že v Programovom vyhlásení vlády Slovenskej republiky na rok 2020 a 2024 sa na viacerých miestach uvádza, že vláda prijme rôzne opatrenia na ochranu, podporu a rozvoj práv ľudí so zdravotným postihnutím. Návrh zákona je koncipovaný presne v duchu, v akom je toto programové vyhlásenie formulované. Návrh zákona má dopad na rozpočet verejnej správy. Nepredpokladá vplyv na podnikateľské prostredie ani na životné prostredie, avšak vyvoláva pozitívne sociálne vplyvy. Návrh zákona nebude mať vplyv ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Túto novelu zákona určite podporím a pevne dúfam, že takýchto zákonov budeme mať v budúcnosti stále viac. Ďakujem veľmi pekne.
Žiga, Peter, podpredseda NR SR (2024-01-10):
Stopnite čas pánovi Pročkovi.
Bugár, Béla, podpredseda NR SR (2019-10-24):
Pán poslanec Bublavý.
Hrušovský, Pavol, podpredseda NR SR (2011-03-22):
S faktickou poznámkou na vystúpenie pána podpredsedu Fica dvaja páni poslanci. Končím možnosť ďalších prihlášok. Nech sa páči, pán poslanec Přidal.
P. Hrušovský, podpredseda NR SR: (2001-09-18):
M. Podhradská, poslankyňa: Ďakujem za slovo, pán predsedajúci. Pán poslanec Oberhauser vo svojom vystúpení argumentoval necitlivým prístupom existujúcich samospráv najmä na niektorých územiach Slovenska k rôznym problémom. Ako príklad uviedol komárňanský prípad, ten známy prípad okolo súsošia Cyrila a Metoda. Ja využívam príležitosť, že to spomenul, a chcem doplniť túto informáciu jednou zaujímavou perličkou, ktorá už je len višničkou na šľahačke ignorancií a arogancií, s akou sa rieši tento problém. Vieme dobre, že súsošie Cyrila a Metoda je hotové, peniaze naň poskytla Matica slovenská. Toto súsošie stálo niekoľko miliónov korún, ale mesto Komárno si akosi nenašlo chuť, aby poskytlo adekvátne miesto na to, aby toto súsošie mohlo byť v Komárne inštalované. Ale zaujímavé je, že sa mesto Komárno rozhodlo, že bude na Nádvorí Európy robiť súsošie spolupatrónov Európy, ktorí budú mať rozmery takých dobre urastených trpaslíkov. Tam chcú zakomponovať aj Cyrila a Metoda. V posledných týždňoch rozširujú po Slovensku medzi ľuďmi list, ktorý má v hlavičke EURO GLOBAL, neziskovú organizáciu, podpísala ho nejaká pani Ing. Ema Vasiová a oslovuje ľudí s tým, že sa koná verejná zbierka a táto verejná zbierka je určená na vytvorenie tohto súsošia trpaslíkov. Takže až takto ďaleko môžeme zájsť.